בפני בית הדין תביעת התובע להפרשי שכר וקידום בדרגות, לתשלום תוספת כוננויות, תוספת מסלול כפול, תוספת 20% ותוספת שכר בשיעור 33 שעות. כמו כן עותר התובע לסעד הצהרתי לזכאותו לתוספות אלו.
העירייה טוענת כי מסלול קידומו של התובע בוצע כדין ושולם בגינו כנדרש וכי התובע אינו זכאי לסעדים המבוקשים על ידו.
התובע מועסק בנתבעת החל משנת 1984 ועד היום.
התובע ביצע שלל תפקידים במוסך העירוני של הנתבעת.
בתקופה שמשנת 1984 ועד ליום 30.6.95שימש התובע כמכונאי.
החל מיום 1.7.95 ועד ליום 31.8.98 שימש כמכונאי אחראי.
מיום 1.1.04 ועד למינוי בפועל שימש כממלא מקום הממונה על המוסך העירוני.
התובע מונה לממונה מוסך במינוי בפועל החל מיום 1.3.2005. המינוי בפועל של התובע כממונה על המוסך העירוני, הוארך עד ליום 28.2.06 . לאחר מועד זה התובע שימש בפועל בתפקיד הממונה על המוסך העירוני, עד למכרז הפנימי.
דהיינו התובע שימש בפועל בתפקיד הממונה על המוסך טרם המינוי במכרז , 5 שנים ושבעה חודשים.
התובע זכה במכרז הממונה על המוסך ומונה לתפקיד ב 7/09.
על יחסי העבודה בין הצדדים חל ההסכם הקיבוצי לעובדי עיריית ירושלים מ-73 ונהלי עבודה מכוחו וההסכם הקיבוצי המיוחד לעניין תוספת מסלול כפול מיום 18/9/06.
לכאורה מתאריך 1.1.04 ועד 1.9.04 היה התובע בדרגה 11. החל מ-9/04 עד ל1.3.05 התובע היה בדרגה 11+ . מ-1.3.05 עת כבר היה במינוי בפועל התובע היה בדרגה 12. אולם הודעות והחלטות שונות שיפורטו בפסק הדין שינו זמנית מצב זה. בפועל השכר ששולם לתובע מיום 1/1/04 ועד 1/9/04 היה לפי דרגה 12 ומיום 1/9/04 ועד 1/1/2005 היה לפי דרגה 12+ .
מהמינוי בפועל 3/05 התובע מקבל שכר לפי דרגה 12.
החל מ1.11.09 ועד ל-31.6.10 שולמו לתובע 50 שעות כוננות נטו בחודש. החל מיום 1.7.10 ועד היום משולמות לתובע 33 שעות כוננות נטו בחודש.
עד למועד זכייתו של התובע במכרז הממונה על המוסך העירוני, שולמה לתובע תוספת מסלול כפול.
מאיזה מועד התחיל התובע לשמש בתפקיד הממונה על המוסך העירוני מכח זכייתו במכרז. האם מיום 12.5.09 כטענתו או שמא מיום 19.7.09 כטענת הנתבעת.
האם זכאי התובע לפיצוי בגין שעות כוננות החל מ-1.1.04 כטענתו וככל שכן, באיזה שיעור. והאם זכאי להפרשים להם טוען החל מ1.11.09 .